AFI's 100 Years... 100 Movies ("100 jaar... 100 films") is 'n lys van die 100 beste Amerikaanse rolprente soos vasgestel deur die Amerikaanse Filminstituut (AFI). Die lys het ontstaan deur 'n opname te maak onder meer as 1 500 kunstenaars en invloedryke mense uit die filmbedryf. Die lys is in 1998 gepubliseer. Die aankondiging van die lys is deur Jodie Foster gemaak. Films word beoordeel volgens die volgende kriteria: Lengte: die film moet minstens 'n uur lank wees. Amerikaanse films: die film moet in Engels wees en Amerikaanse insette hê. Kritieke ontvangs: formele aanbevelings in die pers. Grootpryswenner: erkenning deur toekennings soos die Oscars. Gewildheid oor 'n geruime tydperk: televisie-uitsendings, huurinkomste en verkope word ook hierby ingesluit. Historiese belang: die film moes sy stempel afgedruk het op die ontwikkeling van die filmwese deur byvoorbeeld die gebruik van die nuutste tegnologie en ander innovasies Kulturele invloed: Die film moes onder meer sy stempel op die Amerikaanse samelewing afgedruk het wat styl betref. Die lys van mense wat gestem het is nie bekend gemaak nie.